



**ამბროლაურის მუნიციპალიტეტის საკრებულოს**

**გ ა ნ კ ა რ გ უ ლ ე ბ ა N 63**

2024 წლის 30 აგვისტო

ქ. ამბროლაური

**ქ. ამბროლაურში ბრატისლავა-რაჭის ქ.N11-ში მდებარე შენობა-ნაგებობის შიდა ფართის (ს/კ 86.19.22.095.01.505) ნაწილის 83.15 კვ.მ.-ის პირდაპირი განკარგვის წესით, დროებითი სარგებლობის უფლებით, 2 წლის ვადით, უსასყიდლო უზუფრუქტის ფორმით, ა(ა)იპ ,,რაჭა-ლეჩხუმისა და ქვემო სვანეთის თვითმმართველობის რესურს ცენტრი’’-სთვის (ს/ნ 222940352)  გადაცემაზე ამბროლაურის მუნიციპალიტეტის მერისათვის თანხმობის მიცემის შესახებ**

საქართველოს ორგანული კანონის „ადგილობრივი თვითმმართველობის კოდექსი“-ს 61-ე მუხლის პირველი და მე-2 პუნქტების, 24-ე მუხლის მე-2 პუნქტის, 122-ე მუხლის პირველი პუნქტის „ბ“ ქვეპუნქტის, 122-ე მუხლის მე-4 და მე-5 პუნქტებისა და საქართველოს მთავრობის 2014 წლის 08 დეკემბრის N669 დადგენილებით დამტკიცებული „მუნიციპალიტეტის ქონების პრივატიზების, სარგებლობისა და მართვის უფლებებით გადაცემის, საპრივატიზებო საფასურის, საწყისი საპრივატიზებო საფასურის, ქირის საფასურის, ქირის საწყისი საფასურის განსაზღვრის და ანგარიშსწორების წესების“ 22-ე მუხლის მე-2 და მე-4 პუნქტების შესაბამისად ამბროლაურის მუნიციპალიტეტის საკრებულომ

**გ ა დ ა წ ყ ვ ი ტ ა :**

1. მიეცეს თანხმობა ამბროლაურის მუნიციპალიტეტის მერს ამბროლაურის მუნიციპალიტეტის საკუთრებაში არსებული ქ. ამბროლაურში ბრატისლავა-რაჭის ქ.N11-ში მდებარე შენობა-ნაგებობის შიდა ფართის (ს/კ 86.19.22.095.01.505) ნაწილი 83.15 კვ.მ. პირდაპირი განკარგვის წესით, დროებითი სარგებლობის უფლებით, 2 წლის ვადით, უსასყიდლო უზუფრუქტის ფორმით გადასცეს ა(ა)იპ ,,რაჭა-ლეჩხუმისა და ქვემო სვანეთის თვითმმართველობის რესურს ცენტრი’’-ს (ს/ნ 222940352)  შემდგომში საბავშო ცენტრი „ბაო“-ს განთავსების მიზნით.

2. განკარგულება შეიძლება გასაჩივრდეს ძალაში შესვლიდან ერთი თვის ვადაში, ამბროლაურის რაიონულ სასამართლოში (მისამართი: ქ. ამბროლაური, კოსტავას ქ. N13).

3. განკარგულება ძალაში შევიდეს მიღებისთანავე.

საკრებულოს თავმჯდომარე: ასლან საგანელიძე